paragraph_text: Kreatori Ryan Murphy, Brad Falchuk i Ian Brennan seriju su prvo zamislili kao film. Murphy za seriju bira glazbu, vodeći računa o aktualnim hitovima na top ljestvicama diljem zemlje. Pjesme koje se izvode u seriji nalaze se na nekoliko soundtrackova koji su već izdani od kojih je prvi, Glee: The Music, Volume 1, izdan 2. studenog 2009. godine. Glazba iz serije Glee postala je veliki komercijalni uspjeh uz preko 7 milijuna prodanih primjeraka do danas.